बाइक सवार मां-बेटे को ट्रक ने मारी टक्कर, मां की मौत, बेटा इंदौर रैफर
आगर-मालवा|उज्जैन मार्ग पर मिडवे ढाबे के समीप गुरुवार सुबह उज्जैन की ओर से आ रहे ट्रक ने बाइक सवार मां-बेटे को टक्कर मार दी। जिससे दोनों गंभीर रूप से घायल हो गए। घायल सुगनबाई पति रमेश गिर (40) की जिला अस्पताल में इलाज के दौरान मौत हो गई। गंभीर घायल 22 वर्षीय गौरव को उज्जैन के बाद वहां से भी एमवाय अस्पताल इंदौर रैफर किया गया। वहां उसकी हालत अभी भी गंभीर बताई जा रही है। दुर्घटना में गंभीर घायल हुए गौरव के पिता सिंचाई विभाग में चौकीदार के पद पर कार्यरत हैं। उनकी आर्थिक स्थिति काफी कमजोर है। सिंचाई विभाग के कर्मचारी शिवसहाय सक्सेना, बाबूलाल शर्मा, अरविंद छाबड़ा, रमेश मालवीय, शिव केलकर, प्रेमदास बैरागी व पीएचई के आजम पटेल सहित गौरव के मित्रों ने भी गौरव के इलाज के लिए सहयोग राशि जुटाई।
ट्रक चालक गिरफ्तार
मामले में कंचन गिर निवासी जोगपुरा की रिपोर्ट पर पुलिस ने ट्रक चालक अमजद पिता रहमत खान निवासी लिंबई थाना रामपुर जिला बड़वानी के खिलाफ प्रकरण दर्ज कर गिरफ्तार किया है। ट्रक भी जब्त कर लिया है।
bho_Deva hin_Deva bho_Deva bho_Deva